ai4bharat/Pralekha huggingface dataset:
وزیراعظم کا دفتر
وزیراعظم کل راجدھانی میں کھیلو انڈیا اسکول گیمز کا افتتاح کریں گے
نئی دہلی، 30جنوری 2018/وزیراعظم جناب نریندر مودی کل یعنی 31 جنوری 2018 کو نئی دہلی کے اندرا گاندھی انڈور اسٹیڈیم میں پہلے‘ کھیلو انڈیا اسکول گیمز’ کا افتتاح کریں گے۔
ہمارےملک میں کھیلے جانے والے ہرطرح کے کھیلوں کے لئے ایک مستحکم فریم ورک تیار کرکے اور ہندستان کو ایک بڑے اسپورٹنگ ملک کے طو ر پر تیار کرکے زمینی سطح پر ہندستان میں کھیل کود کے رواج کو ازسر نو تازہ کرنے کی غرض سے کھیلو انڈیا پروگرام شروع کیا گیا ہے۔ وزیراعظم نریندر مودی کے خواب کھیلو انڈیا کے پیش نظر اس پروگرام سے مختلف کھیلوں میں اسکول سے نوجوان ٹیلنٹ کی شناخت کرنے اور انہیں مستقبل کے کھیلوں کے چیمپئن بنانے میں مدد ملے گی۔
ایک اعلی اختیاراتی کمیٹی کے ذریعہ مختلف سطحوں پر کھیل کے ترجیحی شعبوں میں شناخت کئے جانے والے ہونہار کھلاڑیوں کو سالانہ پانچ لاکھ روپے کی مالی امداد 8 سال تک مہیا کرائی جائے گی۔
کھیلو انڈیا اسکول گیمز کا انعقاد نئی دہلی میں 31 جنوری سے 8 فروری 2018 کے درمیان منعقد ہورہے ہیں۔ سولہ قسم کے کھیلوں یعنی تیر اندازی ، ایتھلیٹکس ، بیڈمنٹن، باسکٹ بال، باکسنگ ، فٹبال ، جمناسٹک، ہاکی، جوڈو، کبڈی، کھو کھو، نشانہ بازی، تیراکی، والی بال ، ویٹ لفٹنگ اور کشتی کے مقابلوں میں حصہ لینے کے لئے 17 سال سے کم عمر کے کھلاڑیوں کو دعوت دی گئی ہے ۔ ان گیمز میں ہندستان کے کھیلوں میں بڑھتی صلاحیتوں پر روشنی ڈالی جائے گی اور ہندستان کے کھیل کود کی صلاحیت کا مظاہرہ کیا جائے گا۔
کھیلو انڈیا اسکول گیمز میں فاتحین کو 199 طلائی تمغے، 199 نقرئی تمغے اور 275 کانسہ کے تمغے دیئے جارہے ہیں۔ گیمز میں 18 سال کے کم عمر گروپ کے ہونہار کھلاڑی اپنی قسمت آزمائیں گے۔
۔۔۔۔۔۔۔۔۔۔۔
م ن۔ ش س۔ ج۔
U- 572
(Visitor Counter : 48
پیٹرولیم اور قدرتی گیس کی وزارت
تیل کے شعبے کے سرکاری دائرہ کارکی صنعتوں نے اپنی پٹرولیم درآمدات میں تنوع پیدا کیا ہے اور وہ مختلف النوع جغرافیائی مقامات پرواقع ممالک سے خام تیل حاصل کررہی ہیں
پٹرولیم اورقدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں یہ جانکاری فراہم کی ہے۔
تیل کے شعبے کی سرکاری دائرہ کار کی صنعتوں پی ایس یوز نے خام تیل کی مسلسل فراہمی کو یقینی بنانے اور ایک واحدخطےسے خام تیل کی درآمدات پر انحصار کے جوکھم میں کمی کرنے کے مقصدسے ، اپنی پٹرولیم کی درآمدات میں تنوع پیدا کیاہے ۔ اور وہ مشرق وسطی ٰ ، افریقہ ، شمالی امریکہ اور جنوبی امریکہ وغیرہ جیسے مختلف النوع جغرافیائی مقامات پر واقع ملکوں سے خام تیل کی حصولیابی کررہی ہیں ۔
تیل کے شعبے کی سرکاری دائرہ کار کی صنعتوں پی ایس یوز نے امریکہ، روس ، کنیڈا ، آسٹریلیا ، برازیل ، گیانا ، ناروے ، مصر ، گابون ، گھانا ، اکویٹوریل گنی ، لیبیا اور نائیجریا سے خام تیل درآمد کرنا شروع کردیا ہے۔
خام تیل کی درآمدات کے لئے نقل وحمل سے متعلق اخراجات فطری طور پرتغیر پذیر اور غیر مستقل ہیں ۔ ٹرانسپورٹ سے متعلق اخراجات ، سپلائی اور مانگ کے تقاضوں ، سیزن کے اعتبار سے ہونے والے تغیرات ، جغرافیائی صورتحال ، پارسل کے حجم اور تیل حاصل کرنے والی بندرگاہ کے مقام وغیرہ پر منحصر ہوتے ہیں۔
سٹرک ٹرانسپورٹ اور شاہراہوں کی وزارت
جناب نتن گڈکری نے، جموں وکشمیر کے لیفٹیننٹ گورنر جناب منوج سنہا کے ساتھ، لداخ کے لیے تمام موسمی رابطہ قائم کرنے کے لیے، ایشیا کی سب سے طویل سرنگ زوجیلا ٹنل کا معائنہ کیا
سڑک نقل وحمل اور شاہراہوں کے مرکزی وزیر جنات نتن گڈکری نے، جموں وکشمیر کے لیفٹیننٹ گورنر جناب منوج سنہا اور سڑک نقل وحمل اور شاہراہوں سے متعلق پارلیمانی مشاورتی کمیٹی کے ارکان پارلیمان کے ساتھ، آج لداخ کے لیے تمام موسمی رابطہ قائم کرنے والی زوجیلا ٹنل کا معائنہ کیا جو ایشیا کی سب سے لمبی سرنگ ہے۔
جموں وکشمیر میں 25000 کروڑ روپئے کی لاگت سے 19 ٹنلز تعمیر کی جارہی ہیں، اس کے تحت 13.14 کلو میٹر طویل اور ٹنل اور رسائی کی سڑک کی تعمیر زوجیلا میں زیر تعمیر ہے جس پر 6800 کروڑ روپئے کی لاگت آئے گی۔ یہ ایک 7.57 میٹر اونچی ہارس شو کی شکل کی واحد ٹیوب، 2 لین کی ٹنل ہے جو کشمیر میں گاندھربل اور لداخ کے کرگل ضلع میں دراس شہر کے درمیان ہمالیہ میں زوجیلا پاس کے نیچے سے گزرے گی۔ اس پروجیکٹ میں ایک اسمارٹ ٹنل نظام شامل ہے، جسے آسٹریا کی سرنگ بنانے کے نئے طریقے کو استعمال کرتے ہوئے تعمیر کیا گیا ہے۔ اسے سہولیات کے ساتھ لیس کیا گیا جیسے کہ سی سی ٹی وی، ریڈیو کنٹرول، بلاروک ٹوک بجلی کی فراہمی، وینٹی لیشن وغیرہ۔ اس پروجیکٹ میں جدید ٹیکنالوجی کے استعمال نے حکومت ہند کو 5000 کروڑ روپئے سے زیادہ کی بچت فراہم کی ہے۔
زوجیلا ٹنل پروجیکٹ کے تحت ، 810 میٹر کی مجموعی لمبائی کے 4 کلورٹس کے ساتھ 13153 میٹر کی اصل زوجیلا ٹنل، 4821 کی مجموعی لمبائی کے ساتھ 8 نیلگرائی ٹنلز 2350 میٹر کی مجموعی لمبائی کے 8 کٹس اور کورس اور تین 500 میٹر وا لی، 391 میٹر والی اور 220 میٹر والی عمودی ویٹی لیشن شافٹ کی تجویز ہے۔ ابھی تک زوجیلا کے کام میں سے 28 فیصد کام پورا کرلیا گیا ہے۔
اس ٹنل کی تعمیر کے ساتھ لداخ کے لیے تمام موسم کا رابطہ قائم ہوگا۔ اس وقت زوجیلا پاس کو پارک کرنے کے لیے اوسط سفر کا وقت تین گھنٹے کا ہے۔ اس ٹنل کی تکمیل کے بعد سفر کا ٹائم کم ہوکر 20 منٹ کا رہ جائے گا۔ سفر کے ٹائم میں کمی ظاہر ہے کہ ایندھن کی بچت کرے گی ۔
زوجیلا پاس کے نزدیک پہاڑی سلسلہ انتہائی دشوار گزار ہے، جس کی وجہ سے یہاں ہر سال بہت سے مہلک حادثے ہوتے رہتے ہیں۔ زوجیلا ٹنل کی تکمیل کے بعد حادثات ہونے کے امکانات صفر ہوجائیں گے۔ یہ ٹنل وادی کشمیر اور لداخ کے درمیان سال بھر کا رابطہ فراہم کرے گی، جو لداخ کی ترقی کےلیے انتہائی اہم ہوگا نیز یہ سیاحت کو فروغ دینے، مقامی اشیاء کی آزادنہ نقل وحرکت اور ہنگامی حالات میں بھارتی مسلح افواج کی نقل وحرکت کے لیے انتہائی اہم ثابت ہوگی۔
وزارت سیاحت
حیرت انگیز انڈیا مہم کو پاٹا گولڈ ایوارڈ 2019 کا فاتح قرار دیاگیا
سیاحت کی وزارت نے 19-2018 کے دوران حیرت انگیز انڈیا ‘فائنڈ دی انکریڈیبل یو’ مہم عالمی سطح پر جاری کی تھی۔ اس مہم کو پاٹا یعنی پیسفک ایشیا ٹریول ایسوسی ایشن گولڈ ایوارڈ 2019 کا فاتح قرار دیاگیا ہے۔اسے مارکیٹنگ –پرائمری گورنمنٹ ڈیسٹنیشن زمرے میں فاتح قرار دیاگیا ہے۔ اس سال کے لئے 78 اداروں  اور افراد کی طرف سے عالمی سطح پر 198 درخواستیں حاصل ہوئی تھیں۔
سیاحت کی وزارت اپنے ترغیباتی پہل قدمیوں کے حصے کے طور پر ہر سال میڈیا مہم چلاتا ہے اس مہم کو ٹیلی ویژن، پرنٹ، ڈیجیٹل اور سوشل میڈیا میں بھی دکھایا جاتا ہے۔
مہم کو آگے بڑھانے کے لئے ان کریڈیبل  مہم انڈیا 2.0 کو ستمبر 2017 میں شروع کیاگیا تھا اس مہم کی خاص بات ممکنہ بازار کو دھیان میں رکھتے ہوئے کنٹینٹ کریئشن کرنا تھا اور اس ہم میں ڈیجیٹل اور سوشل میڈیا پر توجہ دی گئی ہے اور اس کے علاوہ ملک کے نچ ٹورزم پروڈکٹس کو فروغ دینے پر توجہ مرکوز کرنا ہے۔
2.0 مہم کے حصے کے طور پر وزارت کی طرف سے 5 نئے ٹیلی ویژن کمرشیل پروڈیوز کئے گئے ہیں، جنہیں ٹیلی ویژن، ڈیجیٹل اور سوشل میڈیا پر پوری دنیا میں نشر کیاگیا۔ یہ 5 نئے ٹیلی ویژن کمرشیل اس طرح ہیں۔
1. یوگ ریسٹریک کا یوگی
2. سلامتی مسٹر اینڈ مسز جانس کا دوسرا جنم
3. آسائش مین ہٹن کی مہارانی
4. کھانا پینا دی مصالحہ ماسٹر شیف
5. جنگلاتی زندگی پیرس میں محفوظ پناہ گاہ
مہم کی حکمت عملی کے تحت ٹورسٹ مقامات کے بیرونی تجربے کے مقام پر سیاحوں کے تجربے کو خاص اہمیت دی گئی۔ سیاحوں کے تجربے کو سیاحوں کی آٹوبایو گرافیز کی شکل میں سامنے رکھا گیا۔ اس کی ٹیگ لائن تھی ‘فائن دی ان کریڈیبل یو’
فلموں کی سیریز کو بہت اچھا رد عمل موصول ہوا ہے اور سوشل میڈیا پر 153 ملین سے زیادہ نظریات رجسٹر کئے گئے ہیں۔ اس سے پہلے انہیں مارچ 2019 میں برلن میں انٹرنیشنل گولڈن سٹی گیٹ ٹورزم ایوارڈ میں ٹی وی سنیما اسپارٹ کے زمرے میں پہلا انعام دیاگیا تھا۔
ایشیا پیسفک خطے میں سیاحت کی صنعت کو فروغ دینے کی غرض سے غیر معمولی تعاون دینے کے لئے پاٹا گولڈ ایوارڈز سیاحت کی صنعت سے جڑے اداروں کو دیے جاتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ح ا۔ ع ر
U-3218
(Visitor Counter : 107
کابینہ
کابینہ نے ماہی گیری کے نوتشکیل شدہ محکمے میں سکریٹری اور جوائنٹ سکریٹری کے ایک ایک عہدے کے قیام کی منظوری دی
نئی دہلی،20 ؍فروری،وزیراعظم جناب نریندر مودی کی صدارت میں مرکزی کابینہ نے نو تشکیل شدہ ماہی گیری کے محکمے میں کام کاج کو خوش اسلوبی سے انجام دینے کو یقینی بنانے کی خاطر ماہی گیری کے محکمے میں مستقل بنیاد پر ایک سکریٹری کے عہدے کو لیول-17  اور ایک جوائنٹ سکریٹری کے عہدے کو لیول – 14  کی تنخواہ کے اسکیل پر قائم کرنے کو منظوری دے دی ہے۔
نو تشکیل شدہ عہدے ماہی گیری کے محکمے کو اس سیکٹر کی ترقی ، بڑی تعد اد میں ماہری گیروں کے مفادات کے تحفظ اور ان کی فلاح وبہبود کے پروجیکٹوں ؍ اسکیموں کے نفاذ ؍ نگرانی کرنے میں مددگار ہوں گے ۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1113
(Visitor Counter : 39
صحت اور خاندانی بہبود کی وزارت
بھارت میں مجموعی طور پر شفا یاب ہونے والوں کی تعداد 3 کروڑ سے تجاوز کر گئی
قومی سطح پر 37.73 کروڑ سے زیادہ لوگوں کو ،کووڈ – 19 سے بچاؤ کے ٹیکے لگائے جا چکے ہیں
پچھلے 24 گھنٹوں کے دوران 37154 یومیہ نئے معاملوں کی اطلاع ہے
بھارت میں زیر علاج مریضوں کی تعداد  سر دست کُل معاملوں کا 1.47 فیصد ہے
لگا تار 21 ویں دن بھی یومیہ جانچ کے بعد متاثرہ افراد کی شرح 3 فیصد سے کم  ہے
نئی دہلی، 12 ؍جولائی : کووڈ – 19 کے خلاف اپنی لڑائی میں ایک اہم سنگ میل حاصل کرتے ہوئے بھارت میں مجموعی طور پر شفا یاب ہونے والے افراد کی تعداد 3 کروڑ سے تجاوز کر گئی ہے۔
عالمی وبا کے شروع ہونے کے بعد سے متاثرہ افراد میں سے 30014713 افراد پہلے ہی کووڈ – 19 صحت یاب ہو چکے ہیں اور پچھلے 24 گھنٹے میں 39649 مریض شفا یاب ہو ئے ہیں۔ اس طرح مجموعی طور پر صحت یاب ہونے والوں کی شرح 97.22 فیصد تک پہنچ گئی ہے، جو صحت مند ہونے والے لوگوں کی بڑھتی ہوئی تعداد کا ایک رجحان ہے۔
دوسری جانب بھارت میں مجموعی طور پر 37.73 کروڑ سے زیادہ لوگوں کو ٹیکے لگائے جا چکے ہیں اور آج صبح 7 بجے تک کی ایک عبوری رپورٹ کے مطابق 4851209سیشن کے ذریعے کُل 377352501 ٹیکے لگائے جا چکے ہیں۔ پچھلے 24 گھنٹے میں 1235287 ٹیکے لگائے گئے ہیں۔
ان میں شامل ہیں:
|
|
حفظان صحت کے کارکنان
|
|
پہلا ٹیکہ
|
|
1,02,49,021
|
|
دوسر ٹیکہ
|
|
74,07,589
|
|
پیش پیش رہنے والے کارکنان
|
|
پہلا ٹیکہ
|
|
1,76,68,922
|
|
دوسرا ٹیکہ
|
|
99,13,421
|
|
18 سے 44 سال کی عمر کے افراد
|
|
پہلا ٹیکہ
|
|
11,24,48,511
|
|
دوسرا ٹیکہ
|
|
37,46,523
|
|
45 سے 59 سال کی عمر کے افراد
|
|
پہلا ٹیکہ
|
|
9,35,18,992
|
|
دوسرا ٹیکہ
|
|
2,38,13,758
|
|
60 سال سے زیادہ کی عمر کے افراد
|
|
پہلا ٹیکہ
|
|
7,01,33,406
|
|
دوسرا ٹیکہ
|
|
2,84,52,358
|
|
میزان
|
|
37,73,52,501
سبھی کے لئے کووڈ -19 کا ٹیکہ لگانے کا نیا مرحلہ 21 جون 2021 سے شروع ہو اتھا ۔ مرکزی حکومت ملک بھر میں کووڈ - 19 ٹیکہ کاری کے دائرے کو بڑھانے اور اس کی رفتار کو تیز کرنے کے تئیں عہد بستہ ہے۔
بھارت میں پچھلے 24 گھنٹے کے دوران 37154 یومیہ نئے معاملے درج کئے گئے۔ لگا تار 15 دن سے نئے معاملوں کی یومیہ تعداد 50 ہزار سے بھی کم رہی۔
بھارت میں آج زیر علاج مریضوں کی تعداد 450899 ہے اور اب زیر علاج مریضوں کی تعداد ملک میں کُل جانچ کے بعد متاثر پائے جانے والے معاملوں کی تعداد کا 1.46 فیصد ہے۔
ملک بھر میں جانچ کی صلاحیت میں خاطر خواہ اضافے کے ساتھ ہی ملک میں پچھلے 24 گھنٹے کے دوران 1432343 نمونوں کی جانچ کی گئی۔ مجموعی طور پر بھارت میں اب تک 43 کروڑ سے زیادہ  نمونوں کی جانچ کی جا چکی ہے۔
جہاں ایک طرف ملک بھر میں جانچ کی صلاحیت میں اضافہ کیا گیا ہے وہیں دوسری طرف ہفتہ وار متاثر پائے جانے والے افراد کی لگا تار کمی دیکھنے کو مل رہی ہے۔ ہفتہ وار پازیٹیوٹی شرح فی الحال 2.32 فیصد ہے، جب کہ روزانہ پازیٹیوٹی ریٹ آج 2.59 فیصد ہے۔ لگا تار 21 ویں دن بھی یومیہ جانچ کے بعد متاثر پائے جانے والے افراد کی شرح 3 فیصد سے بھی کم ہے اور لگا تار 35 ویں دن بھی یہ تعداد 5 فیصد سے کم ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ح ا۔ ق ر
6459U-
(
وزارت دفاع
بھارتی فضائیہ کے ممتازکھلاڑیوں کی فضائیہ کے سربراہ کے ذریعہ عزت افزائی
بھارتی فضائیہ کے ممتاز کھلاڑیوں کی عزت افزائی کے لئے ،جنہوں نے قومی اور بین الاقوامی سطح پر بہترین کارکردگی کا مظاہرہ کیا ہے، 15مارچ 2023 کو نئی دلی کے ائیر فورس اسٹیشن پر ایک تقریب کا انعقاد کیا گیا۔ فضائیہ کے سربراہ ائیر چیف مارشل وی آر چودھری نے اس تقریب میں مہمان خصوصی کے طورپر شرکت کی ۔تقریب کے دوران 26 کھلاڑیوں کی ، جنہوں نے قومی / بین الاقوامی فورموں پر میڈل جیتے ہیں، بھارتی فضائیہ کی تین ٹیموں کی ، جنہوں نے انٹر سروسز /قومی چیمپئن شپ میں جیت حاصل کی ہے، عزت افزائی کی گئی ۔
تقریب کے دوران فضائیہ کے سربراہ نے انڈین ائیر فورس کا اسپورٹس بروشر کا اجرا ء کیا ،جس میں بھارتی فضائیہ کے کھلاڑیوں کی کامیابیوں کو اجاگر کیا گیا ہے۔
فضائیہ کے سربراہ نے اپنے خطاب میں بھارتی فضائیہ کے کھلاڑیوں کی کارکردگی اور شاندار کامیابیوں کی ستائش کی ۔ انہوں نے کھلاڑیوں کو مبارکباد دی اور مشورہ دیا کہ وہ اپنی محنت جاری رکھیں اور کھیل کے میدا ن میں بھارتی فضائیہ کے لئے اعزاز حاصل کریں۔
کابینہ
صارفین امور ،خوراک اور عوامی نظام تقسیم کے مرکزی وزیر جناب رام ولاس پاسوان کے انتقال پُر ملال پرمرکزی کابینہ کی تعزیت
مرحوم لیڈر کی آخری رسومات، پورےسرکاری اعزاز کے ساتھ انجام دی جائیں گی
نئی دہلی، 09 اکتوبر 2020: صارفین امور ،خوراک اور عوامی نظام تقسیم کے مرکزی وزیر جناب رام ولاس پاسوان کے انتقال پر ملال پرمرکزی کابینہ نے تعزیت پیش کی ۔
کابینہ نے رام ولاس پاسوان کی یاد میں دومنٹ کی خاموشی بھی اختیار کی ۔
کابینہ نے جناب رام ولاس پاسوان کی آخری رسومات پورے سرکاری اعزازات کے ساتھ اداکرنے کے لئے منظوری دی ۔
کابینہ صارفین امور ،خوراک اور عوامی نظام تقسیم کے مرکزی وزیر جناب رام ولاس پاسوان کے انتقال پرملال پر غم وافسوس کا اظہارکرتی ہے۔
ان کے انتقال سے ،ملک نے ایک سرکردہ لیڈر ،ایک بہترین پارلیمنٹیرین اور ایک قابل منتظم کھودیا ہے۔
بہار کے ضلع کھگڑیا میں شاہربنی ّ کے مقام پر 5 جولائی 1946 کو پیدا ہوئے ۔ جناب رام ولاس پاسوان نے کھگڑیا کے کوسی اسکول او ر پٹنہ یونیورسٹی سے تعلیم حاصل کی ۔انہوں نے ماسٹرآف آر ٹس  ، بیچلرآف لا کی سندیں حاصل کیں۔انہیں اترپردیش کی جھانسی میں قائم بندیل کھنڈ یونیورسٹی کے ذریعہ ڈی لٹ  کی سند سے بھی نوازا گیاتھا۔
جناب رام ولاس پاسوان ،بہار کے بہت مقبول لیڈروں میں سے ایک تھے اور انہیں بڑے پیمانے پر عوام الناس کی حمایت حاصل تھی۔ وہ سمیکت سوشلسٹ پارٹی کے رکن کے طور پر 1969 میں بہار کی ریاستی اسمبلی کے لئے منتخب ہوئے تھے اس کے بعد1977 میں وہ حاجی پور حلقے سے 6ویں لوک سبھا کے رکن کے طورپر ایک ریکارڈ مارجنگ کے ساتھ منتخب ہوئے۔ جناب پاسوان 1980 میں ساتویں لوک سبھا کے لئے جبکہ 1984 میں آٹھویں لوک سبھا کے لئے بھی دوبارہ منتخب ہوئے تھے۔ 1989 میں وہ نویں لوک سبھا کے لئے پھر سے منتخب ہوئے اور انہیں لیبر اور بہبودکا مرکز ی وزیر منتخب کیا گیا۔ 1996 میں وہ ریلوے کے وزیر بنے اور 1998 تک اسی عہدے پربرقرار رہے۔ اس کے بعد اکتوبر 1999 سےستمبر 2001 تک وہ مواصلات کے وزیر رہےتھے اور اس وقت انہیں کوئلے اور کانکنی کا وزیر بنادیا گیا۔وہ اس وزارت میں اپریل 2002 تک وزیر بنے رہے۔2004 کے لوک سبھا انتخابات کے بعد جناب پاسوان نے یونائیٹڈ پروگریسو الائنس سرکار شامل کی اور انہیں کیمکلز اور فرٹیلائزر کا وزیر نیز فولاد کا وزیر بنادیا گیا۔
جناب پاسوان کو 2014 میں 16 ویں لوک سبھا کے لئے دلی میں منتخب کیا گیا اور انہوں نے صارفین امور ،خوراک اور عوامی نظام تقسیم کے وزیر کے طور پر خدمات انجام دیں۔2019 میں جناب پاسوان کو راجیہ سبھا کا رکن منتخب کیا گیا اور وہ بدستور صارفین امور ،خوراک اور عوامی نظام تقسیم کے وزیر کے طورپر برقرار رہے۔
جناب پاسوان دبے کچلے لوگوں کی آواز تھے اور معاشرے کے حاشئے سے باہرکے طبقات کے کاز کے لئے انہوں نے ہمیشہ جدوجہدجاری رکھی ۔
حکومت اور پوری قوم کی جانب سے کابینہ ، غم سے متاثرہ ان کے اہل خاندان کےساتھ ، تہ دل سے تعزیت کا اظہار کرتی ہے۔
ا قتصادی امور کی کابینہ کمیٹی
کابینہ نے میانما میں اے-1 اور اے 3 بلاکوں کی ترقی کے لیے او این جی سی ودیش لمیٹڈ کی طرف سے زائد سرمایہ کاری کی منظوری دی ہے
نئی دہلی،24 جون، اقتصادی امور کی کابینہ کمیٹی نے جس کی صدارت وزیر اعظم جناب نریندر مودی نے کی، میانما میں شیو آئل اور گیس پروجیکٹ کے اے-1 اور اے-3 بلاکوں کی مزید ترقی کے سلسلے میں او این جی سی ودیش لمیٹڈ کی طرف سے 121.27 ملین امریکی ڈالر تقریباً 909 کروڑ روپئے کی زائد سرمایہ کاری کی منظوری دی ہے۔
او این جی سی ودیش لمیٹڈ  جنوبی کوریا، بھارت اور میانما کی کمپنیوں کے کنسورشیم کے ایک حصے کے طور پر 2002 سے ہی میانما میں شیو پروجیکٹ کی تلاش اور ترقی سے وابستہ رہا ہے۔ بھارت کا سرکاری ملکیت کا ادارہ جی اے آئی ایل بھی اس پروجیکٹ میں سرمایہ کار کی حیثیت رکھتا ہے۔ او وی ایل اس پروجیکٹ میں 31 مارچ 2019 تک 722 ملین امریکی ڈالر کی سرمایہ کاری کرچکا ہے۔
شیو پروجیکٹ سے پہلی گیس جولائی 2003 میں حاصل ہوئی تھی اور پیداوارمیں ٹھہراؤ دسمبر 2014 میں حاصل ہوا۔ یہ پروجیکٹ مالی سال 2014-15سے مثبت نقد رقمیں پیدا کر رہا ہے۔
پڑوسی ملکوں میں گیس کی تلاش اور ترقی سےمتعلق پروجیکٹوں میں بھارت کے سرکاری اداروں کی شرکت بھارت کی مشرق کی طرف توجہ دینے کی پالیسی سے مطابقت رکھتی ہےا ور اپنے قریبی پڑوسیوں کے ساتھ توانائی کے پلوں کو ترقی دینے کی بھارت کی کوششوں کا ایک حصہ ہے۔
وزارت دفاع
دوسری آرمی کمانڈرز کانفرنس 2021 کا شیڈول
25 سے 28 اکتوبر 2021 تک نئی دہلی میں انعقاد
اکتوبر 2021، نئی دہلی:
فوج کے کمانڈروں کی دوسری کانفرنس نئی دہلی میں 25 تا 28 اکتوبر منعقد ہوگی۔ آرمی کمانڈرز کانفرنس ایک اعلیٰ سطحی دو سالہ تقریب ہے جو ہر سال اپریل اور اکتوبر میں منعقد کی جاتی ہے۔ یہ کانفرنس تصوراتی سطح پر بات چیت کے لیے ایک ادارہ جاتی پلیٹ فارم کا کام دیتی ہے، جو بھارتی فوج کے لیے اہم پالیسی فیصلوں پر منتج ہوتی ہے۔ کانفرنس بھارتی فوج کی سینئر قیادت کے لیے عسکری امور اور محکمہ دفاع کے اعلیٰ حکام سے گفت و شنید کا ایک رسمی فورم بھی ہے۔
بھارتی فوج کی اعلیٰ قیادت موجودہ / ابھرتے ہوئے سلامتی اور انتظامی پہلوؤں پر غور کرے گی تاکہ سرحدوں پر حالات اور کوویڈ 19 عالمی وبا کے پس منظر میں درپیش چیلنجز کے تناظر میں بھارتی فوج کے مستقبل کے راستے کا تعین کیا جاسکے۔
کانفرنس کے دوران، وزیر دفاع جناب راج ناتھ سنگھ خطاب کریں گے اور آرمی کمانڈروں کے ساتھ بات چیت کریں گے۔ دفاعی سربراہ نیز بھارتی بحریہ اور بھارتی فضائیہ کے سربراہان بھی سہ فریقی ہم آہنگی کے لیے بھارتی فوج کی سینئر قیادت سے خطاب کریں گے۔
نوجوانوں کے امور اور کھیل کود کی وزارت
انڈین ریسلرس اور ٹارگیٹ اولمپک پوڈیم اسکیم  نے کرغزستان اور ہنگری میں بھارتی پہلوانوں ونیش پھوگاٹ اور بجرنگ پونیا کی تربیت کو منظوری دی
ہندوستانی پہلوان اور ٹارگٹ اولمپک پوڈیم اسکیم  نے ایتھلیٹس ونیش پھوگاٹ اور بجرنگ پونیا کو کرغستان اور ہنگری میں تربیت کی منظوری دے دی ہے۔ یہ دونوں پہلوان بین الاقوامی تربیتی کیمپوں کے لئے کرغستان اور ہنگری کے لئے روانہ ہونے والے ہیں۔
ان دونوں پہلوانوں نے اپنی تجاویز نوجوانوں اور کھیلوں کی وزارت  کی ٹاپس ٹیم کو بھیجی تھیں اور ان کی درخواست کے 24 گھنٹے کے اندر اسے منظوری دے دی گئی۔
جہاں اولمپک تمغہ جیتنے والے بجرنگ پونیا 36 روزہ تربیتی کیمپ کے لیے کرغزستان کے ایسک کے لئے کل روانہ ہوں گے، عالمی چیمپئن شپ میں تمغہ جیتنے والی ونیش پھوگاٹ پہلے ایک ہفتے کی تربیت کے لیے پہلے کرغزستان کے شہر بشکیک پھر 18 روزہ تربیتی کیمپ کے لیے ہنگری کے مقام ٹاٹا جائیں گے۔
ونیش کے ساتھ فزیو تھراپسٹ اشونی جیون پاٹل، نیزہ بازی کے ساتھی کھلاڑی سنگیتا پھوگاٹ اور کوچ سدیش، بجرنگ پونیا کے ساتھ کوچ سجیت مان، فزیوتھراپسٹ انوج گپتا، نیزہ بازی کے ساتھی کھلاڑی جتیندر اوراسٹرینتھ اور کنڈیشننگ کے ماہر قاذی حسن بھی ہوں گے۔
حکومت ونیش، بجرنگ، ان کے نیزہ بازی کے ساتھی ایتھلیٹ سنگیتا پھوگٹ اور جیتندر،کوچ سدیش اور سجیت مان کے ہوائی ٹکٹ، سفر اور قیام کی لاگت، کیمپ کے اخراجات، ہوائی اڈے کی منتقلی کے اخراجات، او پی اے اور دیگر متفرق اخراجات کے لئے فنڈ فراہم کرے گی۔
مزید برآں، پہلوانوں کے ساتھ جانے والے دیگر معاون عملے کے اخراجات اولمپک گولڈ کویسٹ  کے ذریعہ برداشت کئےجائیں گے۔
ونیش اور بجرنگ دونوں جولائی کے پہلے ہفتے میں روانہ ہونے والے ہیں۔
وزارت خزانہ
برآمد شدہ مصنوعات پر محصولات اور ٹیکس معافی کی اسکیم پر عمل درآمد
نئی دہلی،یکم جنوری ،2021 / برآمد شدہ مصنوعات پر یکم جنوری 2021 سے محصولات اور ٹیکس میں رعایت کی اسکیم پر عمل درآمد سے متعلق 31 دسمبر 2020 کو جاری کی گئی پریس ریلیز کے ضمن میں مزید کہا جاتا ہے کہ مندرجہ ذیل باتوں کو جلد ہی عوام کے سامنے پیش کر دیا جائے گا:
- برآمد کی گئی اشیا کی تفصیلات جو آر او ڈی ٹی ای پی اسکیم کے لیے اہل ہیں 
- آر او ڈی ٹی ای پی کی شرح، اس طرح کی اہل اشیا / محصول لائن پر قیمت کی حد 
- برآمد کا خارج شدہ زمرہ
- دیگر شرائط اور پابندیاں
- آر او ڈی ٹی ای پی محصول کریڈٹ دینے کے لیے ضابطہ ذاتی تفصیلات
آر او ڈی ٹی ای پی ڈیوٹی کریڈٹ دینے کے لیے ضابطہ جاتی تفصیلات اور اس کا استعمال ۔ آر او ڈی ٹی ای پی کا فائدہ اس بات پر منحصر ہے کہ شرائط کیا ہیں، پابندیاں کیا ہیں، نیز نہ اہلی یا نوٹیفکیشن میں دی گئی ضابطہ جاتی ضرورتوں کی بھرپائی کس طرح کی گئی ہے۔ برآمدات کے بارے میں آر او ڈی ٹی ای پی کے لیے اہل اسکیم کی تفصیلات کے مطابق آر او ڈی ٹی ای پی کا فائدہ یکم جنوری 2021 سے دستیاب کرایا جائے گا، چاہے شرحیں اور دیگر تفصیلات بعد میں اگلے کچھ ہفتوں کے دوران ہی کیوں نہ بتائی جائیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
01.01.2021
U –27
(Visitor Counter : 122
بجلی کی وزارت
بجلی کی وزارت ایل پی ایس قوانین کے ساتھ بجلی کے سیکٹر کی مالیاتی نمو پذیری کو مضبوط کرتی ہے
بجلی تقسیم کرنے والی کمپنیوں  کی مالی پریشانیوں کے اہم اشارے میں سے ایک بجلی کی پیداوار کرنے والی کمپنیوں  کی بجلی کی خریداری کے واجبات میں اضافہ ہے۔ بجلی  رولز، 2022 کے نفاذ کے ساتھ بقایا واجبات کی وصولی میں قابل ذکر بہتری دیکھی گئی ہے۔ صرف پانچ  ماہانہ قسطوں کی بروقت ادائیگی کے ساتھ ریاستوں کے کل بقایا جات جو کہ 3 جون 2022 کو 1,37,949 کروڑ روپے تھے، اس میں 29,857 کروڑ روپے کی کمی آگئی ہے اور یہ 1,08,092 کروڑ روپے ہوگئے ہیں۔ ڈسٹری بیوشن کمپنیاں اپنے موجودہ واجبات بھی بروقت ادا کر رہی ہیں تاکہ قواعد کے تحت قواعد و ضوابط سے بچ سکیں۔ بجلی تقسیم کرنے والی کمپنیوں نے پچھلے 5 مہینوں میں موجودہ واجبات کا تقریباً 1,68,000 کروڑ روپے ادا کیے ہیں۔
اب تک کے حاصل کردہ نتائج کی بنیاد پر یہ توقع کی جاتی ہے کہ ایل پی ایس رولز پر سختی سے عمل درآمد سے ملک میں پاور سیکٹر کا مالی استحکام واپس آئے گا اور صارفین کو 24x7 بجلی کی قابل اعتماد فراہمی کو یقینی بنانے کے لیے سرمایہ کاری کو راغب کیا جائے گا۔ اس اصول نے نہ صرف اس بات کو یقینی بنایا ہے کہ بقایا واجبات کو ختم کیا جائے بلکہ اس بات کو بھی یقینی بنایا گیا ہے کہ موجودہ واجبات وقت پر ادا کیے جائیں۔ یہ دیکھا جا سکتا ہے کہ ڈسکام میں مالیاتی نظم و ضبط کو یقینی بنانے کے لیے اس اصول نے اہم کردار ادا کیا ہے۔
حکومت ہند مالی طور پر محفوظ، قابل عمل اور پائیدار پاور سیکٹر  کے حصول کے مقصد سے کارکردگی سے منسلک اور نتیجہ پر مبنی مختلف اسکیمیں نافذ کررہی ہے۔ بجلی کی وزارت کی طرف سے کئے گئے مختلف اقدامات میں ری ویمپڈ ڈسٹری بیوشن سیکٹر اسکیم ، بجلی  رولز 2022، پاور سیکٹر کی اصلاحات سے منسلک ریاستوں کے لیے جی ایس ڈی پی کے 0.5 فیصد اضافی قرض لینے کی گنجائش، کارپوریٹ گورننس کے رہنما خطوط، اضافی احتیاطی اصول، پاور فائنانس کارپوریشن  لمیٹڈ اور آر ای سی لمیٹڈ کے ذریعے قرض دینے کے لیے، یوٹیلیٹیز کی کارکردگی کی بنیاد پر لیکویڈیٹی انفیوژن اسکیم  اور پی ایم کسم اسکیم شامل ہیں۔ ان اقدامات کو مالی اور آپریشنل مسائل سے نمٹنے کے لیے ڈیزائن کیا گیا ہے تاکہ ڈسکام اور ریاستی حکومتوں میں مطلوبہ مالیاتی نظم و ضبط لایا جاسکے۔
یہ معلومات بجلی، نئی اور قابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک سوال کے تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 65
کامرس اور صنعت کی وزارتہ
ایشیا- بحر الکاہل تجارتی سمجھوتے کے تحت بات چیت کے چوتھے دور کے ذریعے محصول سے متعلق رعایتوں کا لین دین
نئی دہلی،2/جولائی۔ چھ ملکوں یعنی بنگلہ دیش، چین، ہندوستان، لاؤ پی ڈی آر، جمہوریہ کوریا اور سری لنکا کے درمیان ایشیا- بحرالکاہل تجارتی معاہدے  کے تحت بات چیت کے چوتھے دور کے نتائج یکم جولائی 2018 سے نافذ العمل ہوگئے ہیں۔
ایشیا – بحرالکاہل تجارتی سمجھوتہ ، یونائٹیڈ نیشنس ایکونومک اینڈ سوشل کمیشن فار ایشیا اینڈ دی پیسیفک یعنی ایشیا اور بحرالکاہل کے لئے اقوام متحدہ کا اقتصادی اور سماجی کمیشن  کے تحت ایک مخصوص پہل ہے، جس کا مقصد ایشیا- بحر الکاہل خطے کے رکن مانے جانے والے ترقی پذیر ملکوں کے درمیان محصول  رعایتوں کے لین دین کے ذریعے تجارت کی توسیع کرنا ہے۔ یہ سال 1975 سے ہی نافذ ہے۔ آپٹا ایک ترجیح یافتہ تجارتی معاہدہ ہے، جس کے تحت مختلف اشیاء کے باسکیٹ کے ساتھ ساتھ محصول رعایتوں کی حد کو بھی وقتاً فوقتاً ہونے والی تجارتی بات چیت کے دوران بڑھایا جاتا ہے۔
تجارتی بات چیت کے چوتھے دور کا رسمی اختتام ہونے کے بعد اس پر آپٹا کی وزارتی سطح کی کونسل کی میٹنگ کے دوران رکن ممالک کے وزراء نے دستخط کئے۔ یہ میٹنگ 13 جنوری 2017 کو منعقد کی گئی تھی۔ وزارتی کونسل کے فیصلے کو اب سبھی اراکین نے نافذ کیا ہے، جو یکم جولائی 2018 سے عمل میں آگیا ہے۔
چوتھے دور کی تکمیل کے ساتھ ہی ہر ایک رکن ملک کے لئے سبھی اشیاء کی ترجیح سے متعلق کوریج بڑھ کر 10677 اشیاء کی سطح پر پہنچ جائے گا، جبکہ تیسرے دور کے اختتام پر اشیاء یا آئمس کی کل تعداد 4270 تھی۔ اس کے ساتھ ہی معاہدے کے تحت دستیاب کرایا جارہا اوسط ترجیحی مارجن  بڑھ کر ایم اوپی) بڑھ کر 31.52 فیصد کی سطح پر پہنچ جائے گا۔ ایل ڈی سی  رکن 1249 اشیاء پر نسبتاً زیادہ رعایتیں پانے کے حقدار ہیں۔ آپٹا کے مخصوص التزامات کے تحت ان اشیاء پر ایم اوپی اوسطاً 81 فیصد ہے۔
ہندوستان نے اپنی جانب سے سبھی رکن ممالک کے ساتھ 3142 اشیاء پر محصول سے متعلق رعایتوں کا لین دین کیا ہے۔ اسی طرح بھارت نے ایل ڈی سی کے لئے 48 اشیاء پر خصوصی رعایتوں کا لین دین بنگلہ دیش اور لاؤ پی ڈی آر کے ساتھ کیا ہے۔
آپٹا کا ایک بانی رکن ہونے کے ناطے ہندوستان ان رعایتوں کے ذریعے آپٹا کے عمل کو مضبوط کرنے کے تئیں پابند عہد ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ م م۔ م ر(
U-3413
(Visitor Counter : 63